Разлог (община)

Община Разлог се намира в Югозападна България и е една от съставните общини на област Благоевград.

География

Географско положение, граници, големина 
Общината заема част от северната половина на област Благоевград и с площта си от 506,47 km2 заема 5-о място сред 14-те общини на областта, което представлява 7,85% от площта на областта. Границите на общината са следните:
 на северозапад – община Благоевград;
 на север и изток – община Белица;
 на юг – община Банско;
 на югозапад – община Кресна;
 на запад – община Симитли.

Релеф, води, туристически забележителности 
Релефът на общината е твърде разнообразен, но преобладава предимно планинския. Северните и северозападните ѝ части се заемат югоизточните склонове на югозападния дял на Рила с най-висока точка 2485 m. Югозападните части обхващат част от североизточните склонове на Северен Пирин, като тук се издига първенеца на общината – връх Баюви дупки 2821 m. Цялата южна част се заема от северната половина на Разложката котловина, като тук в коритото на река Места се намира най-ниската точка на общината – 692 m н.в. Източната част на общината, разположена на изток от долината на река Места (землището на село Елешница) попада в обсега на западнородопския рид Дъбраш, като тук най-високата точка е връх Каракая 1635 m.

В най-тясната, източната част на общината, от север на юг преминава около 15 km от течението на река Места, в която се вливат реките Изток отдясно и Златарица отляво. Водосборния басейн на река Изток обхваща почти 2/3 от цялата територия на общината – западната и средната част.

В община Разлог има и две находища на минерални води с национално значение – в селата Баня и Елешница.

Най-северните части на общината попадат в Националния парк Рила, като тук са разположени хижа „Добърско“, курортната база „Равните мочури“ и природните забележителности Самодивска скала и Хайдушка скала.

Най-югозападните части на общината попадат в Националния парк Пирин, като тук е разположени хижа „Яворов“.

В най-западната част, на границата с община Симитли, се намира седловината Предела, където също е изградено курортно селище и почивни станции. Седловината е изходен пункт за туристическите маршрути – на юг за Пирин и на север за Рила.

Населени места 

Общината се състои от 8 населени места. Списък на населените места, подредени по азбучен ред, население и площ на землищата им:

Административно-териториални промени 
 Указ № 86/обн. 26.03.1925 г. – преименува гр. Мехомия на гр. Разлог;
 Указ № 960/обн. 4 януари 1966 – осъвременява името на с. Горно Драглища на с. Горно Драглище;
 – осъвременява името на с. Долно Драглища на с. Долно Драглище;
 Указ № 480/обн. ДВ бр.108/19.12.2000 г. – отделя с. Елешница и неговото землище от община Белица и го присъединява към община Разлог;

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г., по населени места (подредени по численост на населението):

Вероизповедания 
Численост и дял на населението по вероизповедание според преброяването на населението през 2011 г.:

Политика

Общински съвет 

Състав на общинския съвет, избиран на местните избори през годините:

Награди за община Разлог 
 Победител в категория „Подкрепа за БГ производители – фермерски пазари в града“, раздел „средни общини“, в онлайн конкурса „Кмет на годината, 2017“. Приз за кмета Красимир Герчев за насърчаване регионалните земеделски производители и организирането на фермерски пазари, на които да излагат стоките си.

Транспорт 
От изток на запад, а след град Разлог – на юг преминава участък от 13,6 km от трасето на теснолинейната жп линия Септември – Добринище (от km 102,2 до km 115,8).

През общината преминават частично 4 пътя от Републиканската пътна мрежа на България с обща дължина от 36,4 km:
 участък от 15,4 km от Републикански път II-19 (от km 22 до km 37,4);
 последния участък от 9,4 km от Републикански път II-84 (от km 93,4 до km 104,8);
 последния участък от 2,7 km от Републикански път III-1901 (от km 2,3 до km 6,0);
 последния участък от 8,9 km от Републикански път III-1903 (от km 1,5 до km 8,9).

Топографски карти

Бележки

Външни препратки